এ কনম্বর নাম? একমেবাদ্বিতীয়ম্ কানন চট্টোপাধ্যায়।
যাঁকে আপামর বঙ্গবাসী ‘শোভন’ নামে চেনেন। কালীঘাটের সাপলুডো খেলায় তিনিই এখন একনম্বরে। তাঁর উপরেই সর্বাধিক নির্ভরশীল রাজ্যের মুখ্যমন্ত্রী। সমস্ত বিষয়ে। বিদেশ সফরেও কাননই দিদির ‘যষ্টি’। শোভনের কাছাকাছি দ্বিতীয় স্থানে রয়েছেন অরূপ বিশ্বাস। এই লড়াইয়ে তৃতীয়জন যিনি ছিলেন, সেই ববি হাকিম এখন অনেকটাই পিছিয়ে। তবে, তিনি একেবারে ছিটকেও যাননি। কারণ, প্রথমত, ববি ‘দিদি’র ঘনিষ্ঠ বৃত্তে অন্যতম সংখ্যালঘু মুখ। দ্বিতীয়ত, তিনি থাকেনও মমতার বিধানসভা কেন্দ্র ভবানীপুরে। দেখভাল করারও একটা ব্যাপার আছে।
তবে পার্থ চট্টোপাধ্যায়, সুব্রত বক্সি, মুকুল রায়েরা আরও দূরে। তরুণতর প্রজন্মের উপরেই এখন ভরসা ‘দিদি’র।